O ka hana seo jwang? Seo setla bonahala eka, ho nna, keho lahlehelwa ke kelello, ho-ho hana memo e jwalo, ya mofuta o jwalo, mofuta o jwalo, Ntate wa rona ya Mahodimong … E seng feela ho kopanela mona, empa ho bolokeha kaho sa feleng, ho hlola le Yena boteng ba Hae, boteng ba mohau wa Hae, le kgalalelong ya Hae. Mme ho fetola kobo ena ya kgale, mohopolo o nao ditshila bakeng sa o motjha o hlwekileng, o halalelang, o halaleditsweng! Mme ho fetola mmele o na o tsofetseng, o ntseng oba manephe, mme ke o fetola bakeng sa o sa boleng! Ho fumana moqhaka o sa tsofaleng! Ho fetola dihele bakeng sa Lehodimo! Ho fetola maswabi bakeng thabo, oho, bathong, mme ke o bitsa kere, “tloho”! O ka hana seo jwang? O ya bona? O ka hana seo jwang? Mme hoya-hoya tshosa ho nahana ho hana seo. Haho jwalo?